Etter en rekke svake resultater, som resulterte i et større fall på FIFA-rankingen i november 2016, gikk Per-Mathias Høgmo av som landslagstrener. Under en pressekonferanse hos Norges Fotballforbund den 1. februar 2017 ble Lars Lagerbäck presentert som ny landslagstrener. Til tross for trenerbytte endte Norge på en fjerdeplass i sin kvalifiseringsgruppe og ble dermed ikke kvalifisert til VM i fotball 2018.